Lav et referat af nedenstående tekst:

Tekst:
En chance for at blive medejende partner hos Genitor gør, at Aalborgs kommunaldirektør, Christian Roslev, kvitter jobbet i kommunen. Et job, som har været det længste i hans arbejdsliv. Det har i hvert fald ikke noget på sig, at der skulle være sammenhæng med de seneste års møgsager i Aalborg - ikke hvis man spørger hovedpersonen selv. Senest er Christian Roslev, som kommunaldirektør og dermed også embedsmanden for bordenden i kommunens Økonomiudvalg, sat til at undersøge sig selv. Skal undersøges Efter sagen om de store eventudgifter på næsten 500.000 kroner, skal ALLE kommunens posteringer over 50.000 kroner gennemgås med tættekam. De har været for dårlige til at undersøge sig selv , har rådmændene Per Clausen (EL) og Kristoffer Hjort (UP) ment. - Vi tager, i Økonomiudvalget, kritikken alvorligt og har derfor valgt, at der skal laves serviceeftersyn af rammerne. Vi skal have undersøgt det fulde billede, og igangsætter derfor et samarbejde mellem Aalborg Kommune og revisionen, som ser på alle bilag, sagde Thomas Kastrup Larsen ved den lejlighed. ’Et tab’ Sagerne har rokket ved tilliden ovenpå andre problemer med journaliserings- og notatpligten. Herunder den såkaldt 100.000 kroners sag, hvor større beløb flød frem og tilbage mellem kommunen, entreprenøren Jesper Skovsgaard og Socialdemokratiet. -	Der er ingen som helst sammenhæng, siger Thomas Kastrup Larsen (S) til TV2 Nord. -	Jeg synes, Christian har leveret en rigtig flot indsats gennem mange år, så selvfølgelig er det et tab, at han vælger at stoppe, fortsætter borgmesteren. Thomas Kastrup Larsen er med egne ord ”rigtig ærgerlig over, at han stopper, men jeg er glad på hans vegne over, at han har fået et nyt job.” ’På tide’ Hovedpersonen selv afviser også, at timingen i stoppet skulle være påfaldende. -	Jeg trænger til, at der skal ske noget nyt, siger den fra årsskiftet afgående kommunaldirektør, der oplyser, at han også skal være medejer af virksomheden. Hans rolle bliver at rekruttere og rådgive topledere. Er der nogen sammenhæng i forhold til de sager, du har været indblandet i som kommunaldirektør? -	I et job som kommunaldirektør er der store udviklingsprojekter, og store beslutninger træffes. Så er der møgsager, og så er der gode sager - det hører med til jobbet. Så det har ikke noget med det (møgsagerne, red.) at gøre, siger han. Så møgsagerne er ikke grunden til, at du skifter job? -	Nej, det er det godt nok ikke. Det er fordi, jeg skal noget nyt og spændende efter syv år i Aalborg Kommune. Jeg var jo letbanedirektør, lige indtil den blev droppet, så synes jeg faktisk, det er på tide, jeg kommer videre i min karriere, lyder det. Tommy Christiansen, tidligere kommunaldirektør i Hjørring og nuværende økonomidirektør i Aalborg, bliver kørt i stilling af borgmester Thomas Kastrup-Larsen til at blive konstitueret som kommunaldirektør, indtil en ny og permanent løsning er fundet.

Referat:
Efter den pludselige udmelding om sit jobskifte, svarer Christian Roslev nu på spekulationerne.